**ROMÂNIA**

**JUDEŢUL CLUJ**

**CONSILIUL JUDEŢEAN**

**H O T Ă R Â R E**

**pentru modificarea Hotărârii Consiliului Judeţean Cluj nr. 78 din 31.03.2017 privind aprobarea Structurii organizatorice, a Organigramei, a Statului de funcţii şi a Regulamentului de organizare şi funcţionare pentru Spitalul Clinic de Urgență pentru Copii Cluj-Napoca**

 Consiliul Judeţean Cluj, întrunit în şedinţă ordinară;

 Având în vedere Referatul de aprobare cu nr. 23689/10.07.2020 la Proiectul de hotărâre înregistrat cu nr. 145 din16.07.2020pentru modificarea Hotărârii Consiliului Judeţean Cluj nr. 78 din 31.03.2017 privind aprobarea Structurii organizatorice, a Organigramei, a Statului de funcţii şi a Regulamentului de organizare şi funcţionare pentru Spitalul Clinic de Urgență pentru Copii Cluj-Napoca, propus de preşedintele Consiliului Judeţean Cluj, domnul Alin Tișe, însoțit de Raportul compartimentului de resort din cadrul aparatului de specialitate al Consiliului Județean Cluj nr. 23689/2020 și de Avizul cu nr. 23689 din 23.07.2020 adoptat de Comisia de specialitate nr. 5;

Ținând cont de:

* Adresa Ministerului Sănătății nr. XI/A/72593/VSC/3066/9109/VSC/2994/06.03.2020, înregistrată la Consiliul Județean Cluj sub numărul 8981/12.03.2020;
* Adresa Spitalului Clinic de Urgență pentru Copii Cluj-Napoca pentru aprobarea modificării Structurii organizatorice, a Organigramei, a Statului de funcții și al Regulamentului de organizare și funcționare al spitalului, nr. 10106 din 09.07.2020 înregistrată la Consiliul Judeţean Cluj sub nr. 23644 din 10.07.2020;

Luând în considerare prevederile:

 art. 3 alin. (2), ale art. 57, ale art. 58 alin. (1) și (3) și ale art. 59 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;

 art. 141, ale art. 148 alin. (3), ale art. 151 alin. (6), ale art. 221, ale art. 222 și ale art. 224 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 143/2016;

În conformitate cu prevederile:

* art. 173 alin. (1) lit. a) coroborat cu alin. (2) lit. c), art. 191 alin. (1) lit. a) coroborat cu alin. (2) lit. a) din Ordonanța de Urgență a Guvernului nr. 57/2019 privind Codul administrativ cu modificările şi completările ulterioare;
* art.171, art.172 și ale art.180 din Legea nr. 95/2006 privind reforma în domeniul sănătăţii, republicată, cu modificările şi completările ulterioare;
* art. 3 alin. (3) din Legea-cadru nr. 153/2017, privind salarizarea personalului plătit din fonduri publice, cu modificările şi completările ulterioare;
* Ordinului Ministerului Sănătății Publice nr. 1706/2007 privind conducerea și organizarea unităților și compartimentelor de primire a urgențelor;
* Ordinului Ministrului Sănătăţii nr. 1224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului ministrului sănătăţii publice nr. 1778/2006 privind aprobarea normativelor de personal, cu modificările şi completările ulterioare;
* Ordinului comun al Ministrului Muncii, Familiei şi Protecţiei Sociale şi al Preşedintelui Institutului Naţional de Statistică nr. 1832/2011privind aprobarea Clasificării ocupaţiilor din România - nivel de ocupaţie (şase caractere) cu modificările şi completările ulterioare.

 Fiind îndeplinite prevederile cuprinse la art. 182 alin. (4) coroborate cu ale art. 136 și art. 139 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

 În temeiul competențelor stabilite prin art. 182 alin. (1) şi art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Judeţean Cluj nr. 78 din 31.03.2017 privind aprobarea Structurii organizatorice, a Organigramei, a Statului de funcţii şi a Regulamentului de organizare şi funcţionare pentru Spitalul Clinic de Urgență pentru Copii Cluj-Napoca, cu modificările ulterioare, se modifică după cum urmează:

1. Anexa nr. 1 ”Structura organizatorică a Spitalului Clinic de Urgență pentru Copii Cluj-Napoca” se modifică și se înlocuieşte cu Anexa nr. 1, care face parte integrantă din prezenta hotărâre.
2. Anexa nr. 2 "Organigrama Spitalului Clinic de Urgență pentru Copii Cluj-Napoca” se modifică și se înlocuieşte cu Anexa nr. 2, care face parte integrantă din prezenta hotărâre.
3. Anexa nr. 3 "Stat de funcții al Spitalului Clinic de Urgență pentru Copii Cluj-Napoca" se modifică și se înlocuieşte cu Anexa nr. 3, care face parte integrantă din prezenta hotărâre.
4. Anexa nr. 4 ”Regulamentul de Organizare și Funcționare al Spitalului Clinic de Urgență pentru Copii Cluj-Napoca” se modifică astfel:

4.1. La art. 21, denumirea ”Cabinet oncologie pediatrică” se modifică în ”Cabinet oncologie și hematologie pediatrică”;

4.2. Art. 54 se modifică și va avea următorul conținut:

**”Art. 54. Cabinetul oncologie și hematologie pediatrică** funcţionează în cadrul secţiei Pediatrie II, având următoarele atribuţii:

1. asigură asistenţa medicală ambulatorie a pacienţilor cu afecţiuni oncologice și hematologice;
2. este deservit de medicii de specialitate din ambulatorul integrat conform programului de lucru aprobat de CJAS Cluj;
3. efectuează anamneză, examen clinic şi investigaţii paraclinice pentru diagnosticul iniţial şi pentru monitorizarea evoluţiei pacienţilor cu afecţiuni specifice;
4. utilizează în comun cu secţiile cu paturi platoul tehnic al spitalului;
5. înregistrează distinct pacienţii şi raportează distinct consultaţiile, investigaţiile şi manoperele.”

**Art. II.** Ordonatorul de credite răspunde în condițiile legii de stabilirea numărului de personal pe categorii şi locuri de muncă, în funcție de normativul de personal în vigoare, de stabilirea drepturilor de natură salarială cu respectarea prevederilor corespunzătoare din legislaţia privind salarizarea personalului plătit din fonduri publice și de ocuparea posturilor aprobate conform reglementărilor în vigoare.

**Art. III.** Cu punerea în aplicare a prevederilor prezentei hotărâri se încredinţează preşedintele Consiliului Judeţean Cluj, prin managerul Spitalului Clinic de Urgență pentru Copii Cluj-Napoca**.**

**Art. V.** Prezenta hotărâre se comunică prin intermediul secretarului general al judeţului, în termenul prevăzut de lege, Direcţiei Juridice, Direcţiei Generale Buget, Finanţe Resurse Umane, Spitalului Clinic de Urgență pentru Copii Cluj-Napoca, precum şi Prefectului Judeţului Cluj şi se aduce la cunoştinţa publică prin afişare la sediul Consiliului Judeţean Cluj, precum şi pe pagina de internet „[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE, SECRETAR GENERAL AL JUDEŢULUI,**

 **Alin TIŞE Simona GACI**

**Nr. 149 din 30 iulie 2020**

*Prezenta hotărâre a fost adoptată cu 27 de voturi “pentru”, fiind astfel respectate prevederile legale privind majoritatea de voturi necesară.*